Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-EFTA-staterne ud over de fire friheder.

2. Vedlagte udkast til afgørelse truffet af Det Blandede EØS-Udvalg har til formål at ændre protokol nr. 31 med henblik på at udvide samarbejdet på området for folkesundhed. Det fastlægger rammerne for samarbejdet og fastsætter betingelserne for EØS-EFTA-staternes fulde deltagelse i fællesskabsprogrammet på dette område:

- EF-handlingsprogrammet vedrørende sjældne sygdomme som led i indsatsen inden for folkesundhed (1999-2003) (Europa-Parlamentets og Rådets afgørelse nr. 1295/1999/EF).

3. I artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastsættes det, at Rådet på Kommissionens forslag fastlægger Fællesskabets holdning til sådanne afgørelser.

4. Udkastet til afgørelse truffet af Det Blandede EØS-Udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-Udvalg i februar 2000.

Udkast til

AFGØRELSE TRUFFET AF DET BLANDEDE EØS-UDVALG

om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. ../.. truffet af Det Blandede EØS-Udvalg den ... [1].

[1] EFT L ...

(2) De kontraherende parters samarbejde bør udvides til at omfatte et EF-handlingsprogram vedrørende sjældne sygdomme som led i indsatsen inden for folkesundhed (1999-2003) (Europa-Parlamentets og Rådets afgørelse nr. 1295/1999/EF [2]).

[2] EFT L 155 af 22.6.1999, s. 1.

(3) Protokol 31 til aftalen bør derfor ændres, således at dette udvidede samarbejde kan finde sted fra den 1. januar 2000 -

TRUFFET FØLGENDE AFGØRELSE:

Artikel 1

Artikel 16 i protokol 31 til aftalen ændres således:

1. Følgende led indsættes i stk. 1:

"- 399 D 1295: Europa-Parlamentets og Rådets afgørelse nr. 1295/1999/EF af 29. april 1999 om vedtagelse af et EF-handlingsprogram vedrørende sjældne sygdomme som led i indsatsen inden for folkesundhed (1999-2003) (EFT L 155 af 22.6.1999, s. 1)."

2. Stk. 2 affattes således:

"EFTA-staterne deltager i det EF-program og de EF-aktioner, som er nævnt i de første tre led i stykke 1, fra den 1. januar 1996, i det i fjerde led nævnte program fra den 1. januar 1997, i det i femte led nævnte program fra den 1. januar 1998 og i det i sjette led nævnte program fra den 1. januar 2000."

Artikel 2

Denne afgørelse træder i kraft den ..., forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1.

Den finder anvendelse fra den 1. januar 2000.

Artikel 3

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den ... 2000.

På Det Blandede EØS-Udvalgs vegne

Formand

Sekretærer for Det Blandede EØS-Udvalg